Nădrag

România

Judeţul Timiş

Comuna Consiliul Local

**HOTĂRÂREA nr. 5**

**din 29 ianuarie 2025**

Privind scoaterea din uz și casarea celor două centrale termice care au deservit blocul nr. 24 cu locuințe proprietatea Primăriei Nădrag.

Consiliul Local al comunei Nădrag judeţul Timiş ;

Având în vedere că, cele două centrale termice care au deservit blocul nr. 24 cu locuințe proprietatea Primăriei Nădrag, au fost scoase din uz întrucât a fost modificat sistemul de încălzire a locuințelor din respectivul bloc, încălzirea fiind asigurată în prezent cu centrale individuale de apartament.

Ținând cont că centralele termică scoase din uz, au un grad avansat de uzură fizică şi morală, având durata normală de utilizare consumată, astfel încât menținerea lor în funcțiune nu se mai justifică ;

Având în vedere referatul nr.245 /23.01.2025 al primarului comunei Nădrag – iniţiator al proiectului de hotărâre;

Având în vedere referatul nr. 246 /23.01. 2025 al compartimentului de specialitate;

Având în vedere avizul favorabil nr.247/23.01.2025 al comisiei de specialitate a Consiliului Local;

Având în vedere prevederile OG nr.81 din 2003 privind reevaluarea si amortizarea activelor fixe aflate in patrimoniul institutiilor publice.

Ținând cont de prevederile OG nr. 112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrativ-teritoriale:

În conformitate cu prevederile Legii nr. 82 / 1991 republicată , legea contabilităţii;

În temeiul prevederilor art. 129 alin.(2) lit.c) şi art. 139 alin. (3) din OUG nr. 57/2019 – Codul administrativ.

În temeiul art. 196 alin .(1) lit. a) din OUG nr. 57/2019 – Codul administrativ.

**H O T Ă R Ă Ş T E :**

**Art.1** Se aprobă scoaterea din uz și casarea celor două centrale termice și a celorlalte echipamente tehnice aferente ( boiler, pompe etc. ), care au deservit blocul situat la adresa Nădrag str. Grădiniței nr.5, bl. 24, jud. Timiș bloc compus din locuințe proprietatea Primăriei Nădrag.

**Art.2** Se aprobă valorificarea materialelor rezultate în urma casării bunurilor imobile menționate la art. 1 prin intermediul unei societăți de colectare a materialelor refolosibile.

**Art.3** Se aprobă schimbarea destinației spațiului în care au funcționat centralele termice în magazie pentru materiale aparținând Primăriei Nădrag.

**Art.4** Prezenta hotărâre a fost adoptată cu 10 voturi pentru, fiind prezenti 10 dintre toti cei 11 membri ai consiliului local.

**Art. 5** Prezenta hotărâre se comunică :

* Instituţiei Prefectului judeţ Timiş .
* Primarului Comunei Nădrag
* Contabilitate
* Afişare

Preşedinte şedinţă

Lăzărescu Răzvan

Contrasemnează secretar general : Wagner Dan Antoniu